**Sărută-mi dragostea din șoapte!**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sărută-mi dragostea din șoapte!

O, vino tu la mine-n brațe

cu dragoste să te cuprind,

de ochii-ți, sufletu-mi se-agațe

cu ochii-n ochii tăi, privind!

Așează-mi capul lin, pe piept,

te prind ușor ca pe o floare,

să te alint și-apoi să-aștept,

blândă, dulcea-ți sărutare!

Cadă noaptea peste noi,

pleoapele, ne cadă grele,

să adormim și-n amândoi,

să se aprindă-un cer de stele!

Să mă trezești în miez de noapte

și să-mi șoptești încetișor,

”iubitul meu, cuprins de dor

sărută-mi dragostea din șoapte”!